Държавен вестник, бр. 59, 2025 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  59
С Решение за изпълнение (ЕС) 2022/173 ЕК 
установява хармонизирани технически ус­
ловия за използване на обхвати 900 MHz 
и 1800 MHz за GSM, UMTS, LTE, WiMax, 
NB-IoT, NR приложения, като в резултат на 
проучвания са определени маски за границите 
на блоковете, защитните ленти, които следва 
да се спазват в определени случаи, гранични 
стойности на мощността в рамките на блока 
за крайни станции.
В изпълнение на мандат, възложен от ЕК15 
относно разработване на най-малко ограни­
чителни хармонизирани технически условия, 
подходящи за наземни безжични системи 
от следващо поколение (5G) за приоритет­
ни честотни ленти над 24 GHz, през 2024 г. 
CEPT прие Доклад 82 за най-малко ограни­
чителни хармонизирани технически условия 
за радиочестотна лента 40.5-43.5 GHz. Въз 
основа на този доклад ЕК прие Решение за 
изпълнение (ЕС) 2024/1983 за хармонизиране 
на радиочестотната лента 40.5-43.5 GHz за 
наземни системи, позволяващи да се предос­
тавят безжични широколентови електронни 
съобщителни услуги в Съюза.
Във връзка с изпълнение на мандат, възло­
жен от RSCOM на CEPT на 22 януари 2024 г., 
за разработване на хармонизирани технически 
и оперативни условия за използване на неак­
тивни антенни системи от въздушни крайни 
станции в хармонизирани в ЕС честотни 
ленти за наземни системи, позволяващи 
предоставянето на електронни съобщителни 
услуги в обхвати 700 MHz, 800 MHz, 900 MHz, 
1800 MHz, 2 GHz и 2.6 GHz, се очаква ЕК да 
приеме решение за хармонизирано използване 
на неактивни антенни системи.
RSCOM е възложила на CEPT на 30 юли 
2024 г. мандат за разработване на хармони­
зирани технически условия за въвеждане на 
най-новата технологична еволюция в бъде­
щата железопътна мобилна комуникационна 
система (FRMCS), използваща честотна лента 
900 MHz. Очаква се крайният доклад по този 
мандат да бъде приет през юни 2025 г., след 
което в зависимост от резултатите ЕК със 
съдействието на RSCOM предприема действия 
по приемане на решение за хармонизираните 
технически условия.
1.2. Обхвати 700 MHz и 800 MHz
След проведени обществени консултации 
Комисията за регулиране на съобщенията 
прие Позиция относно перспективите и ус­
ловията за ползване на свободния ресурс в 
радиочестотни обхвати 700 MHz и 800 MHz.
В изпълнение на Реформа 2 C7.R2. Ефек­
тивно използване на радиочестотния спектър 
от Националния план за възстановяване и 
устойчивост (ПВУ), ключов етап RRP139, 
15 https://digital-strategy.ec.europa.eu/en/library/ra­
dio-spectrum-cept-mandates
през ноември 2022 г. е сключено Споразуме­
ние между Военновъздушните сили (ВВС) 
и предприятията, предоставящи електронни 
съобщителни мрежи и/или услуги. Целта 
на Споразумението е да се проведат тестови 
изпитания в обхвати 700 МНz и 800 МНz, 
като се провери влиянието на излъчването 
от базовите станции на предприятията върху 
наземно базираните военни радионавигацион­
ни и радиолокационни системи и обратно. 
В резултат от тестовете беше установено, 
че съвместна работа в обхвати 700 MHz и 
800 MHz на наземните системи на трите 
мобилни предприятия и наземното радиоло­
кационно и радионавигационно оборудване 
на ВВС е възможна само при прилагане на 
технически ограничения от страна на пред­
приятията („санитарни зони“). Санитарните 
зони водят на практика до възможност за 
осигуряване на национално покритите само 
чрез използване на предоставен спектър в 
други обхвати.
В изпълнение на мярка C7.R2 Министерски­
ят съвет прие Решение № 699 от 4.10.2023 г., съг­
ласно което Министерството на отбраната се 
задължава да осигури възможност за ползване 
на радиочестотни ленти 694-790 MHz (обхват 
700 MHz) и 790-862 MHz (обхват 800 MHz) 
за граждански нужди, като за периода след 
5 октомври 2023 г. до 31 декември 2025 г. в 
съответствие със сроковете за превъоръжа­
ване на българската армия или до създаване 
на подходящите технически условия, което 
от двете обстоятелства настъпи по-рано, се 
спазват санитарни зони, определени по време 
на тестове, проведени съгласно Споразумение 
между Военновъздушните сили и предприятия­
та, предоставящи електронни съобщителни 
мрежи и/или услуги.
Министърът на отбраната и министърът 
на транспорта и съобщенията със заповед 
одобриха процедура за взаимодействие между 
Военновъздушните сили, предприятията, пре­
доставящи електронни съобщителни мрежи 
и/или услуги, и Комисията за регулиране на 
съобщенията. Процедурата съдържа орга­
низационни мерки, приложими за периода 
5 октомври 2023 г. – 31 декември 2025 г., с 
цел осигуряване безопасността на полетите 
на военната авиация.
В изпълнение на решението на Минис­
терския съвет Комисията за регулиране на 
съобщенията обяви съобщение за издаване на 
три разрешения за предоставяне на честотен 
ресурс от 2 х 10 MHz с всяко от тях, в обхват 
700 MHz, и три разрешения за предоставяне 
на честотен ресурс от 2 х 10 MHz с всяко от 
тях, в обхват 800 MHz. В резултат на прове­
дената процедура бяха издадени разрешения 
за ползване на радиочестотен спектър в об­
хвати 700 MHz и 800 MHz за наземна мрежа,